पिछले छह महीनों से देश भर में जगह-जगह पंचायत, स्थानीय निकाय, विधानसभा और लोकसभा के लिए हुए चुनाव-उपचुनावों में भाजपा कम, नरेंद्र भाई-अमित भाई शाह की रंगई-बिल्लई ज़्यादा हारी है। बाहर तो बाहर, भाजपा के भीतरी गलियारों में भी, दोनों की मद-मस्ती से लोग आजिज़ आ चुके हैं। उत्तर प्रदेश में योगी आदित्यनाथ के नज़दीकी आपको खुल कर यह बताने को तैयार हैं कि गोरखपुर और फूलपुर का जनादेश स्थानीय नहीं, केंद्रीय मुद्दों की वजह से सामने आया है। इसी तरह बिहार के अररिया को भी भाजपा के भले-मानुस केंद्र सरकार के दंभी क्रिया-कलापों का नतीजा मानते हैं।